Publication: Magyar Közlöny
Issue: MK-2007-22 (Year: 2007, Number: 22)
Era: 2004-2010
Section: 1. Elõrebocsátom: az Alkotmánybíróság csak az Alkotmányban szabályozott, azaz az „alkotmányos intézményeket” kezeli kiemelten. [24/2000. (VII. 6.) AB határozat]
Paragraph Index: 106

b), c), e) pontok] Kiemelten utalok az Alkotmány 40. § (3) bekezdésére, amely szerint: „A Kormány jogosult az államigazgatás bármely ágát közvetlenül felügyelete alá vonni, és erre külön szerveket létesíteni.” (Az Alkotmány valójában nem is felügyeleti, hanem irányítási jogkört adott a Kormánynak, hiszen a „külön szervek létesítésének” joga már nem felügyeleti, hanem irányítási jogkör.) A miniszterek a jogszabályok rendelkezéseinek és a Kormány határozatainak megfelelõen vezetik az államigazgatás feladatkörükbe tartozó ágait, és irányítják az alájuk rendelt szerveket. [Alkotmány 37. § (2) bekezdése] Fontos elvi kérdés az, minek biztosítsunk elsõbbséget: egy kétségkívül fontos (de Alkotmányba fel nem emelt) 2007/22. szám feladatkörökkel és hatáskörökkel rendelkezõ szerv vezetõje érinthetetlenségének (s benne a vezetõ 6 éven át fennálló elmozdíthatatlanságának), vagy az imént említett, Alkotmányban szabályozott és védett szervek (Országgyûlés, Kormány, miniszterek) Alkotmányban is tételesen felsorolt feladat- és hatáskörei zavartalan gyakorlásának. Álláspontom szerint az Alkotmány alapján az utóbbit kell elõtérbe helyezni annak hangsúlyozásával, hogy a felsorolt szervek az Alkotmányban kapott feladataik ellátásához egy nekik alárendelt, irányításuk és felügyeletük alatt álló szerv irányában akár az átszervezés jogával (s benne a nem „alkotmányosan védett” vezetõ 6 évre szóló munkaviszonya megszüntetése jogával) is rendelkeznek. (Értelemszerûen azonban itt az Országgyûlésrõl van szó, amely törvénnyel bármikor újrarendezheti a Kormány és az „érintett” miniszter irányítási és felügyeleti jogait is.) E jogkörében – álláspontom szerint – az Országgyûlés maga vállalta politikai felelõsséggel jár el, amelynek célszerûségét, ésszerûségét az Alkotmánybíróság nem is vizsgálhatja.

Source: https://magyarkozlony.hu/hivatalos-lapok/e295e0dedb7dc19697cdf7cf6c05e107736f88e8/dokumentumok/0de8405c9a592df867a370068772bc52d2e0f720/letoltes